open-index/open-wikipedia-markdown huggingface dataset:
Utu (rolprent)

***Utu*** is 'n Nieu-Seelandse prent van 1983 wat geregisseer is deur Geoff Murphy, wat ook die medeskrywer was. Van die akteurs is Anzac Wallace as Te Wheke, 'n stryder wat wraak soek nadat die Britse weermag sy volk vermoor het, Bruno Lawrence en Kelly Johnson. Dit is al beskryf as 'n "Maori-western" en het volgens berigte tot in daardie stadium een van die grootste begrotings van 'n Nieu-Seelandse prent gehad. 

Die rolprent is buite kompetisie vertoon op die Cannes-rolprentfees van 1983, en was met sy uitreiking die tweede suksesvolste plaaslike rolprent in Nieu-Seeland. Positiewe resensies in Amerika het daartoe bygedra dat Murphy regisseurswerk in Hollywood gekry het.

Die prent is deels geïnspireer deur die Nieu-Seelandse oorlog bekend as ''Te Kooti's War'' en vertel die verhaal van 'n Maori-soldaat wat *utu*, of wraak, soek teen sy voormalige bondgenote nadat die Britse weermag sy tuisdorp verwoes en sy oom vermoor het. Die prent speel in die 1870's af.

## Intrige
Die prent speel op Noordeiland af tydens die Nieu-Seelandse Oorloë en volg die lewe van Te Wheke (Anzac Wallace), 'n Maori-kaptein in die Britse weermag. Toe Te Wheke se eenheid op 'n verwoeste dorp afkom, besef hy dit is sy tuisdorp, dros uit die weermag en organiseer 'n guerrillamag om die invallende Britse magte te terroriseer. Toe die eenheid die huis van Williamson (Bruno Lawrence) aanval en sy vrou vermoor, beloof Williamson dat hy Te Wheke sal vind en doodmaak. Intussen besluit twee ander weermaglede ook om Te Wheke te vind en hulle gebruik ook guerrilla-oorlogvoeringstegnieke.

## Produksie
Die vervaardiging van *Utu* was tot in daardie stadium een van die grootstes in Nieu-Seeland en was seldsaam in die konteks van die jong Nieu-Seelandse rolprentbedryf. Wallace het net 'n bietjie ondervinding in televisie gehad voordat hy die rol van Te Wheke vertolk het. 

Tydens die skiet van die prent was Murphy vasbeslote om alles so getrou as moontlik aan die tydperk te hou. Hy het baie Maori's as ekstras gebruik en om Te Wheke se *moko* realisties te laat lyk, het Anzac Wallace elke dag vier uur in die grimeerstoel deurgebring.

## Verwysings
## Skakels
*
**Utu* by NZ On Screen
Veka

**Veka**, die **Volkshemde- en Klerefabriek Bpk.**, is gestig om die Afrikaner by die sakewêreld te betrek.

Na die Simboliese Ossewatrek van 1938 was daar ‘n opwelling van Afrikaner-nasionalisme. Onder leiding van dr. G.E.W. Ross is Veka in 1939 gestig om die Afrikaner ‘n groter rol in die klerebedryf te gee. Aanvanklik het dit baie gesukkel om ‘n vastrapplek in die Engelsgedomineerde bedryf te kry. Na die skuif na Fordsburg in 1943 en die oorname van ander ondernemings en sekere diversifikasie van belange is die doel bereik. Lisensies is verkry om materiale in te voer. In 1958 was Federale Volksbeleggings die grootste aandeelhouer.

Veka het veral mans-, kinder- en skoolklere vervaardig onder die handelsmerke Veka, Bertish, Pagel, Kingfold, El Rancho, Prefect en Ossewa. 

Vroeë leiersfigure in die firma was Sarel van der Walt en Albert Wessels. Van der Walt het lank in die direksie en as voorsitter gedien. In 1967 is Wessels as besturende direkteur aangestel en is 1980 was Jannie Mouton by Veka betrokke.

In 1996 het die Jordaan Family Trust Veka gekoop en die naam verander na Allwear.

## Bibliografie
*dos Santos: J.C.: The development of the Witwatersrand clothing industry: a historical perspective on the role of entrepreneurs in the industry, 1925-1955. Universiteit van Johannesburg: M.A.-verhandeling, 2008. (op internet)
*Verhoef, G.: Entrepreuner, social capital and the survival of Afrikaner business on the Witwatersrand, 1930-2017. The case of Burgers Brothers Clothing enterprise. dspace.nwu.ac.za

## Verwysings
Roseacres-hospitaal

duimnael|X-straal van 'n persoon wat aan tuberkulose ly, wat die oorspronklike rede vir die stigting van die Roseacres-hospitaal was.
Die **Roseacres-hospitaal** of te wel **Life Roseacres-hospitaal** is ’n privaathospitaal geleë in die voorstad Primrose, in die oostelike gedeelte van Johannesburg, Suid-Afrika. Dit is 'n lid van die Life Healthcare Group, een van die grootste private hospitaalgroepe in Suid-Afrika, wat meer as 60 akute fasiliteite regoor die land bedryf. Dit het 128 beddens en 4 teaters en sluit 'n radiologiefasiliteit in, met 'n reeks diagnostiese toerusting, insluitend CT-skandeerder, algemene x-strale, mammografie, fluoroskopie, intervensionele prosedures, ultraklank, Doppler en Panorex ('n skanderende tandheelkundige X-straal). Dit het ook 'n 6-bed algemene intensiewe sorgeenheid, 'n 8-bed hoësorgeenheid, en 'n wondkliniek. Die  'n 15-bed kraameenheid is in 2017 opgeknap.

## Dienste 
Roseacres-hospitaal bied 'n omvattende lys van mediese dienste aan. Gedurende die inperkingstydperk van die COVID-pandemie het die hospitaal voortgegaan om sy dienste aan te bied. Die dienste sluit in:

* Oor-neus-keel chirurgie
* Algemene chirurgie
* Verloskunde en ginekologie
* Interne medisyne
* Onkologie
* Oftalmiese chirurgie
* Ortopediese chirurgie
* Pediatrie
* Patologie
* Plastiese en rekonstruktiewe chirurgie
* Kaak- en mondchirurgie
* Rumatologie
* Psigiatrie
* Radiologie
* Urologie

## Geskiedenis 
Roseacres-hospitaal het begin as 'n hospitaal vir mynwerkers wat aan tuberkulose ly, en is in 'n psigiatriese eenheid omskep voordat dit die algemene hospitaal vir die gebied geword het. Die hospitaal het in 1976 na nuwe fasiliteite op Main Reef-weg naby die Primrose-begraafplaas in Simmerfield verskuif. Hulle het hierdie perseel tot 2003 beset. Veiligheidskwessies het gelei tot die verskuiwing van die hospitaal na 'n nuwe gebou, sy huidige ligging, wat teen 'n koste van R30&nbsp;miljoen gebou is.

## Omstredenheid 
Tweelinge wat in November 2019 gebore is, is ’n maand later dood aan ’n karbapenem-weerstandige Enterobacteriaceae-infeksie wat die ouers glo hulle by Life Roseacres-hospitaal opgedoen het. Die situasie is ingewikkeld deurdat die babas na die Netcare Clinton-hospitaal oorgeplaas is nadat hulle siek was maar voordat die KWE-infeksie bevestig is.

Hierdie tipe virus het in Januarie 2020 die lewens van 10 babas by die Tembisa-hospitaal geëis.

## Verwysings 
## Eksterne skakels 
* Amptelike webwerf
Joey de Koker

alt=Plakkaat van Anderkant die stilte Fliek|duimnael|Joey de Koker, tweede van links, agter, het in Anderkant die Stilte opgetree.
**Joey de Koker** (1932 - 26 Junie 2014) was 'n aktrise en drama-regisseur. Sy is bekend vir haar betrokkenheid met radiowerk, verhoogproduksies en vir rolle in films soos *Die wit sluier* (1973), *Back to Freedom* (1988), *Wie Laaste Lag...* (1986) en *Nag van die 19de* (1991).

## Biografie 
Sy het aan La Rochelle in die Paarl gematrikuleer, aan die Universiteit van Stellenbosch 'n graad in Maatskaplike werk verwerf en toe aan Trinity College in Engeland 'n lisensiaat in vertolking gedoen. Babs Laker en Rosalie van der Gucht https://en.wikipedia.org/wiki/Rosalie_Van_der_Gucht het saam met haar in Engeland gestudeer. Haar werk sluit in oorklankingswerk vir televisie, opleiding van akteurs, regisseurs en klank-tegnici vir die SAUK, dramawerk vir die Nasionale Toneelorganisasie (NTO) sowel as KRUIK.

De Koker was bekend en geliefd in die Paarl deur haar betrokkenheid met die Paarl Teaterklub wat in die Skuurteater en later in die Ou Meulteater opvoerings gedoen het, soos Kwart voor Dagbreek (1996).

## Verwysings
The Fox and the Hound

***The Fox and the Hound*** is 'n Amerikaanse animasiedramafliek uit 1981. Die reeks is gebaseer op die gelyknamige boek van Daniel P. Mannix. Dit is die 24ste Disney-animasiefliek. Die rolprent is geregisseer deur Ted Berman, Richard Rich en Art Stevens. Dit is deur Ron Miller, Wolfgang Reitherman en Art Stevens vervaardig in die ateljees van Walt Disney Productions.

## Rolverdeling 
* Mickey Rooney as Tod
** Keith Mitchell as Young Tod
* Kurt Russell as Copper
** Corey Feldman as Young Copper
* Pearl Bailey as Big Mama
* Jack Albertson as Amos Slade
* Sandy Duncan as Vixey
* Jeanette Nolan as Widow Tweed
* Pat Buttram as Chief
* John Fiedler as The Porcupine
* John McIntire as The Badger
* Dick Bakalyan as Dinky
* Paul Winchell as Boomer
* Jack Angel as Squeaks

## Ontvangs 
### Resensies 
Op Rotten Tomatoes gee 75% van 28 beoordelaars die rolprent 'n positiewe resensie, met 'n gemiddelde telling van 6,5/10. Webwerf Metacritic bereik 'n telling van 65/100, gebaseer op 15 resensies, wat staan vir "oor die algemeen gunstige resensies".

## Verwysings 
## Eksterne skakels 
* 
* 
*
Ochna inermis

Die **kreupelrooihout** (*Ochna inermis*) is 'n struik of klein boompie wat tot die *Ochnaceae* familie hoort. Die spesie is inheems aan Botswana, Djiboeti, Eritrea, Ethiopië, Jemen, Kenia, Madagaskar, Mosambiek, Saoedi-Arabië, Somalië, Tanzanië, Uganda en Zimbabwe. In Suid-Afrika kom die spesie in Limpopo, Mpumalanga en Noordwes voor.

Die boom se FSA-nommer is 480.1.

## Sien ook 
* Alfabetiese lys van Suid-Afrikaanse bome

## Verwysings 
## Bronnelys 
* Plants of the World Online
* REDLIST Sanbi
Ochna membranacea

***Ochna membranacea*** is 'n struik of klein boompie wat tot die *Ochnaceae* familie hoort. Die spesie is inheems aan Angola, Benin, die Demokratiese Republiek die Kongo, Gaboen, Ghana, Guinee, Guinee-Bissau, Golf van Guinee-eilande, Ivoorkus, Kameroen, Kenia, Liberië, Nigerië, Sentraal-Afrikaanse Republiek, Sierra Leone, Soedan, Tanzanië, Togo en Uganda.

## Sien ook 
* Alfabetiese lys van Suid-Afrikaanse bome

## Bron 
* Plants of the World Online
Tūheitia Paki

**Tūheitia Pōtatau Te Wherowhero VII**    (gebore as **Tūheitia Paki** op 21 April 1955 en gekroon as '''*kiingi* Tūheitia'* - 30 Augustus 2024) het in 2006 die Maori-koning in Nieu-Seeland geword. Hy is die oudste seun van die vorige Maori-monarg, Te Arikinui dame Te Atairangikaahu. Hy is as haar opvolger aangekondig en gekroon op 21 Augustus 2006, die dag van haar begrafnis.

Tūheitia is getroud met *makau ariki'' (koningingemalin) Atawhai en hulle het drie kinders.

## Poukai
Die Poukai is 'n jaarlikse reeks besoeke deur die Maori-koning aan verskeie *marae*, 'n tradisie wat van die 19de eeu dateer. Poukai is deur die tweede Maori-koning, Tāwhiao, ingestel. Hy het gesê: "Ek het hierdie instelling begin om die weduwees, ontneemdes en behoeftiges te voed; dit is 'n deur wat geopen is vir die talle mense en die gawe van voedsel."

Daar is elke jaar 29 Poukai en koning Tuheitia woon elkeen by. 

## Politieke betrokkenheid
Koning Tuheitia is aan die voortou van baie politieke kwessies, veral insake die Maori's. In 2018 het hy, in samewerking met die Nieu-Seelandse polisie en die departement van justisie, die Iwi Justice Panel gestig. Dit het ten doel om tronkstrafsyfers onder Maori's te verlaag, wat van die hoogste van enige inheemse volk in die wêreld is.

In 2017 het koning Tuheitia 'n grondverskuiwende oomblik vir die Kingitanga ingelei met die ondertekening van 'n formele ooreenkoms met die departement van korrektiewe dienste, namens die regering van Nieu-Seeland. Die ooreenkoms het onder meer gelei tot die ontwikkeling van 'n reïntegrasiesentrum vir vroue in die tronk wat die lewe geskenk het terwyl hulle daar is. In 'n buitengewone besoek aan 'n vrouetronk in Auckland het die koning moeders en hulle kinders besoek en belowe om nog te doen vir mense wat tronkstraf uitdien.

## Verwysings
## Skakels
Ochna schweinfurthiana

***Ochna schweinfurthiana*** is 'n struik of klein boompie wat tot die *Ochnaceae* familie hoort. Die spesie is endemies aan Angola, Benin, Burkina Faso, Burundi, die Demokratiese Republiek die Kongo, Ethiopië, Ghana, Guinee, Ivoorkus, Kameroen, Malawi, Mali, Mosambiek, Nigerië, Rwanda, Sentraal-Afrikaanse Republiek, Soedan, Tanzanië, Togo, Uganda, Zambië en Zimbabwe.

## Sien ook 
* Alfabetiese lys van Suid-Afrikaanse bome

## Bron 
* Plants of the World Online
Ochna obtusata

***Ochna obtusata*** is 'n struik wat tot die *Ochnaceae* familie hoort. Die spesie is inheems aan Assam, Bangladesj, Indië, Mianmar en Sri Lanka.

## Galery 

Ochna obtusata var gamblei 01.JPG
Ochna obtusata (2366249745).jpg
Ochna obtusata- Flower.JPG
Ochna obtusata var gamblei 08.JPG
Ochna obtusata fruit in Simhachalam hills.jpg
Ochna obtusata (3525754962).jpg

## Sien ook 
* Alfabetiese lys van Suid-Afrikaanse bome

## Bron 
* Plants of the World Online
Ochna pretoriensis

Die **Magaliesrooihout** (*Ochna pretoriensis*) is 'n struik wat tot die *Ochnaceae* familie hoort. Die spesie is inheems aan Gauteng, Limpopo, Mpumalanga en Noordwes asook Botswana. Dit staan ook as die *barnardsgif*, *barnardsgifbos* of *bergpruim* bekend.

Die boom se FSA-nommer is 480.2.

duimnael|links|280px|Vrugte gedra aan 'n Magaliesrooihout. Wonderboom Natuurreservaat, Pretoria

## Sien ook 
* Alfabetiese lys van Suid-Afrikaanse bome

## Verwysings 
## Bronnelys 
* REDLIST Sanbi
* Plants of the World Online
Ochna integerrima

***Ochna integerrima*** is 'n struik wat tot die *Ochnaceae* familie hoort. Die spesie is inheems aan die Andaman eiland, Assam, Bangladesj, suidoos China, Hainan, Kambodja, Laos, Maleisië, Mianmar, Nicobar-eilande, Thailand en Viëtnam.

## Sinonieme 
Daar is 32 sinonieme vir die plant:

* *Elaeocarpus integerrimus* Lour.
* *Diporidium brevipes* (Planch.) Kuntze
* *Diporidium latifolium* Pierre ex Tiegh.
* *Diporidium pruinosum* Pierre ex Tiegh.
* *Diporidium wallichii* (Planch.) Kuntze
* *Discladium harmandii* Tiegh.
* *Discladium wallichii* (Planch.) Tiegh.
* *Ochna andamanica* Kurz
* *Ochna brevipes* Planch.
* *Ochna fruticulosa* Kurz
* *Ochna grandis* Ridl.
* *Ochna harmandii* (Tiegh.) Lecomte
* *Ochna nitida* Wall.
* *Ochna parviflora* Griff.
* *Ochna pruinosa* Pierre ex Lecomte
* *Ochna stipulacea* Colebr.
* *Ochna wallichii* Planch.
* *Polythecanthum cochinchinense* (Tiegh.) Tiegh.
* *Polythecanthum lefevrei* (Tiegh.) Tiegh.
* *Polythecanthum thorelii* (Tiegh.) Tiegh.
* *Polythecium cochinchinense* Tiegh.
* *Polythecium griffithii* Tiegh.
* *Polythecium helferi* Tiegh.
* *Polythecium inaequale* Tiegh.
* *Polythecium integrifolium* (Lour.) Tiegh.
* *Polythecium latifolium* Pierre ex Tiegh.
* *Polythecium lefevrei* Tiegh.
* *Polythecium nitidum* Tiegh.
* *Polythecium pellucidum* Tiegh.
* *Polythecium pierrei* Tiegh.
* *Polythecium pruinosum* Pierre ex Tiegh.
* *Polythecium thorelii* Tiegh.

## Sien ook 
* Alfabetiese lys van Suid-Afrikaanse bome

## Bron 
* Plants of the World Online
Korokī Mahuta

**Korokī Te Rata Mahuta Tāwhiao Pōtatau Te Wherowhero** (16 Junie 1906 - 18 Mei 1966) was die vyfde koning van die Maori's. Hy was die oudste seun van koning Te Rata Mahuta en sy vrou, Te Uranga Matai van die Ngāti Korokī-stam. Hy is Korokī genoem na sy ma se stamvader.

## Biografie
Korokī is op 16 Junie 1906 in Waahi, Huntly, gebore. Hy het 'n jonger broer, Taipu, gehad wat in 1924 oorlede is. Hy is gekies om sy pa op te volg en het teensinnig ingestem. Hy is op 8 Oktober 1933, die dag van sy pa se begrafnis, gekroon. Op 30 Desember 1953 het hy koningin Elizabeth II ontvang by sy ampswoning by die Tūrangawaewae-*marae* in Ngāruawāhia.

Hy het op 18 Mei 1966 in Ngāruawāhia gesterf. Hy is opgevolg deur sy dogter Piki, wat op haar kroning haar ma, Te Atairangikaahu, se naam gekry het.

## Verwysings
## Skakels
Te Rata

**Te Rata Mahuta** (1877-1880? - 1 Oktober 1933) was die vierde koning van die Maori's. Hy het van 1912 tot 1933 regeer.

## Biografie
Te Rata was die oudste seun van die derde koning, Mahuta, en Te Marae, dogter van hoofman Amukete Te Kerei. Te Rata is iewers tussen 1877 en 1880 gebore. Tumate, Tonga en Te Rauangaanga. Hy het met Te Uranga getrou.

Te Rata het koning geword op 24 November 1912, sowat twee weke ná sy pa se dood, en het toe, soos dit die tradisie was, die naam "Pōtatau Te Wherowhero" aangeneem. Dit was die begin van 'n bewind van swak gesondheid en omstredenheid. As kind was Te Rata 'n chroniese invalide en het hy verskeie siektes gehad. Dit het sy vermoë as koning gekniehalter en hy moes dikwels ontmoetings met belangrike mense afstel.

Hy op 1 Oktober 1933 in Waahi oorlede en is deur sy oudste seun, Korokī, opgevolg.

## Verwysings
*

## Skakels
Dinge Van 'n Kind

'''''Dinge Van 'n Kind''''' is 'n Afrikaanse dramareeks wat op KykNET, DStv kanaal 144 uitgesaai word.

Die reeks word Dinsdagaande om 20:00 uitgesaai.

Die reeks is gegrond op *Die dinge van ‘n kind*, uit die pen van die bekroonde skrywer Marita van der Vyver.

In dié reeks van tien episodes ontmoet kykers vir Mart Vermaak. Die ontnugtering van haar grootwordjare vind plaas teen die politiese agtergrond van die onstuimige laat 1970’s, terwyl ’n ouer Mart haarself in ’n ontnugtering van ’n ander aard bevind.

## Produksie 
In die roman *Die dinge van ’n kind* leer lesers Mart sowel as tiener en as ’n vrou in haar dertigs ken wat as ’n *expat* in Londen woon. In die TV-reeks ontmoet kykers egter ook ’n heelwat ouer Mart wat haar weer in Suid-Afrika gevestig het. Van der Vyver is entoesiasties oor die TV-reeks: “My boeke is al voorheen in toneelstukke en rolprente verander, maar dis die eerste keer dat een van my romans ’n TV-reeks word. Ek voel so opgewonde soos enige eerste keer selfs ’n ou skrywer soos ek kan laat voel.” 

Die boek *Die dinge van ’n kind* het in 1994 verskyn. Daar was reeds twee oplae van die eerste hardebanddruk en daarna ongeveer drie oplaes van die sagtebanddruk tussen 2005 en 2011, en ’n nuwe sagtebanddruk in 2016. Dit is ook al in Engels, Nederlands en Duits vertaal.

Die dramaturg Harry Kalmer het in die 1990’s die boek in ’n gelyknamige opvoering vir die KKNK verwerk. Dit is ook in 2019 in ’n eenvrouvertoning omskep met Cintaine Schutte wat die rol van Mart vertolk. Die teks vir hierdie weergawe is deur Francois Toerien geskryf en Alexa Strachan was die vervaardiger.

Die temas wat fyn deur die boek en teaterstuk verweef is, vorm ook die ruggraat van die TV-reeks. Schutte het in ’n onderhoud met die webwerf LitNet oor die eenvrouvertoning gesê: ‘“Hoewel *Die dinge van ’n kind* in die 1970’s afspeel, is dit steeds relevant in vandag se tye. Dit vang temas van tienerskap, hormone en grootwordjare, asook vriendskap vas. Ek dink die grootste vraag wat almal vir hulleself vra en wat ook in die boek en teaterproduksie voorkom, is: ‘Wie is ek en waar hoort ek?’  

“Ek het nie in die 1970’s grootgeword nie; ek was nog ’n kind in die 1990’s, maar nadat ek die boek gelees het, het ek besef dit maak nie saak of jy ’n tiener in die 1970’s was nie en of jy eendag in 2085 ’n tiener is nie – jy gaan deur dieselfde goed.”

*Dinge van ’n kind* is deur Nagvlug Films vervaardig. Hulle is ook die vervaardiger van *Wonderlus, Skemerdans, Nêrens* en * Noord-Kaap*. Elanie Rupping en Henriëtta Gryffenberg het die draaiboek geskryf.

## Rolverdeling 
**Verlede:**
* Melissa Myburgh - Mart
* Mienke Elhers - Dalena
* Jana Kruger - Marlene
* Andahr Cotton - Simon
* Augusta Zietsman - Suna
* Ben Albertyn - Pierre Malan
* André Weideman - Karel
* Méla Swanepoel - Liefie
* Liam Bosman - Ben
* Wesley Smit - Niel
* Wynand Ferreira - Pine
**Hede:**
* Susanne Beyers - Mart
* Ludwig Binge - Pierre
* Kim Syster - Janine
* André Roothman - Thomas

## Episodes 
### Seisoen 1 (2022) 
## Verwysings
Euryops speciosissimus

Die **pronkharpuisbossie** (*Euryops speciosissimus*) is 'n struik wat endemies aan die Noord-Kaap en die Wes-Kaap is. Die struik word tot 2 m hoog en is deel van die fynbos-bioom. 

## Bronne 
* REDLIST Sanbi
* Plants of the World Online
Euryops brevilobus

***Euryops brevilobus*** is 'n struik wat endemies aan die Wes-Kaap is en is deel van die fynbos. Dit kom van die Sederberg tot die swartruggens voor. Daar is slegs vyf subpopulasies en die plant word as seldsaam beskou. 

## Bronne 
* REDLIST Sanbi
* Plants of the World Online
Euryops tenuissimus

Die **grootharpuisbos** (*Euryops tenuissimus*) is 'n struik endemies aan die Noord-Kaap en die Wes-Kaap is en is deel van die fynbos-bioom.

Die plant het twee subspesies: 
* *Euryops tenuissimus subsp. tenuissimus*
* *Euryops tenuissimus subsp. trifurcatus* (L.f.) B.Nord.

## Galery 

Euryops tenuissimus (Asteraceae) (23854743988).jpg
Euryops tenuissimus subsp. tenuissimus 1DS-II 5531.jpg
Euryops tenuissimus subsp. tenuissimus 1DS-II 5538.jpg
Euryops tenuissimus subsp. tenuissimus 1DS-II 5530.jpg

## Bronne 
* REDLIST Sanbi
* Plants of the World Online
Tāwhiao

**Tāwhiao** (**Tūkāroto Matutaera Pōtatau Te Wherowhero Tāwhiao**; omstreeks 1822 - 26 Augustus 1894) was leier van die Waikato-stamme, die tweede koning van die Maori's en 'n godsdiensprofeet. 

## Biografie
Tāwhiao se vader, Te Wherowhero, was die leier van die Waikato en sy moeder, Whakaawi, was sy senior vrou. Hy is omstreeks 1822 gebore en is Tūkāroto gedoop.

Tūkāroto is later Matutaera (Metusalag) gedoop deur die Anglikaanse sendeling Robert Burrows, maar het dit in 1867 verwerp. Te Ua Haumēne, 'n Hauhau-profeet, het hom in 1864 die naam Tāwhiao gegee. Tāwhiao is deur sy moeder se ouers grootgemaak. Tāwhiao is gekies en het 34 jaar lank regeer gedurende een van die moeilikste en ontmoedigendste tydperke van die Maori's se geskiedenis, toe die Britse industriële, handels- en politieke mag op sy hoogste was. 

Tāwhiao en sy volk het later suidwaart migreer, na die gebied in Nieu-Seeland wat steeds as King Country bekend is. Hy was 'n pasifis, of dalk 'n realis wat geweet het dit is futiel om die koloniale regering teen te staan. Hy het die volgende 20 jaar tussen sy mense rondgereis en hulle daaraan herinner dat oorlog altyd 'n prys het, en die prys was hoër as wat verwag is. Hy het homself beskou as die gesalfde leier van 'n verkose volk wat in die wildernes swerf. Hy het egter ook voorspel dat die Maori's geregtigheid en vergoeding sou ontvang vir alles wat hulle moes deurmaak. 

In die vroeë 1880's het die Maori's twee mislukte petisies aan die Britse regering besorg. Teen 1884 was daar net duisend ondersteuners van die Koningsbeweging (*kingitanga*) oor. Koning Tāwhiao het op Noordeiland geld ingesamel en al die geld wat deur Maori-grondverkopers in die kingitanga-bank inbetaal is, onttrek. Hy het na Londen gereis om koningin Victoria te spreek en haar te probeer oorreed om die verdrag tussen hulle volke te eerbiedig. Hy het gevra vir algehele Maori-selfregering. Hy het nie by die koningin uitgekom nie, en daar is vir hom gesê dis 'n Nieu-Seelandse probleem. Terug in Nieu-Seeland het die premier vir hom gesê alle gebeure voor 1863 is die verantwoordelikheid van die imperiale regering. Toe die Maori's ontdek hulle geld is weg, het hulle die bank bestorm en deursoek, en dit in 1884 afgebrand. 

Die ontnugterde Tāwhiao het verskeie inisiatiewe probeer om die onafhanklikheid en welsyn van sy volk te verseker, maar hy is doeltreffend gemarginaliseer. Een rede vir die onmin was dat die Koningsbeweging nooit al die Maori's verteenwoordig het nie, en toe dit sy *mana*, of aansien, begin verloor was hulle nog minder verenig. Gedurende die res van sy lewe is Tāwhiao gerespekteer en is hy selfs deur baie Maori's soos 'n koninklike behandel. Hy is egter geen invloed op politieke sake toegelaat nie en hy het geen geregtelike gesag gehad nie.

## Gesinslewe
Tāwhiao het nege kinders gehad by sy drie gades en ander vroue. Sy hoofvrou was Hera Ngāpora. 

Hy is deur sy seun Mahuta Tāwhiao opgevolg.

## Verwysings
## Skakels
Pōtatau Te Wherowhero

**Pōtatau Te Wherowhero** (oorlede 25 Junie 1860) was 'n Maori-vegter, leier van die Waikato-stam, die eerste Maori-koning en die stigter van die Te Wherowhero-dinastie. Hy was eers net as Te Wherowhero bekend en het die naam Pōtatau ná sy troonbestyging in 1858 aangeneem. Namate dispute oor grond toegeneem het, het Te Wherowhero al hoe meer met die regering vasgesit.

## Biografie
thumb|links|150px|'n Nabyskoot van Te Wherowhero se gesig, deur George French Angas.
Te Wherowhero was die oudste seun van Te Rauangaanga, 'n prominente leier voor en gedurende die Musketoorloë van 1807-1845. 

Omstreeks 1820 het Te Wherowhero 3&nbsp;000 Waikato- en ander vegters gelei in 'n aanval op die Ngāti Toa, terwyl 1&nbsp;500 van hulle bondgenote van Whaingaroa met 'n seeroete aangeval het. Saam het hulle die Ngāti Toa oorwin. 

In 'n volgende oorlog teen die Ngāti Toa het hy groot verliese gelei. Hy was die stigter van die Te Wherowhero-koningshuis. Pōtatau self wou saam met die Britse regering werk, maar baie van sy volgelinge het groter onafhanklikheid geëis. Die twee kante het geleidelik uiteengedryf en dit het vyf jaar later tot oorlogvoering gelei.

Pōtatau is op 25 Junie 1860 oorlede en is as koning opgevolg deur sy seun Matutaera Tāwhiao.

## Verwysings
## Nog bronne
* 

## Skakels
* Maori-kingitanga
* Kingitanga - die Maori-koningbeweging (NZHistory.net.nz)
Ochna arborea var. oconnorii

Die **bosrooihout** (*Ochna arborea var. oconnorii*) is 'n struik of klein boompie wat tot die *Ochnaceae* familie hoort. Dit is 'n variëteit van die kouebasrooihout. In Suider-Afrika is die spesie inheems aan Gauteng, Limpopo, Mpumalanga, Noord-Kaap, Noordwes, Oos-Kaap, Wes-Kaap asook Eswatini, Mosambiek en Zimbabwe.

Die boom se FSA-nommer is 482.

## Sien ook 
* Alfabetiese lys van Suid-Afrikaanse bome

## Verwysings 
## Bronnelys 
* REDLIST Sanbi
* Plants of the World Online
Percy Liza

**Carlos Percy Liza Espinoza** (gebore 10 April 2000 in Chimbote, Ancash, Peru) is 'n Peruaanse sokkerspeler wat vir die  sokkerklub Sporting Cristal van Peru speel.

Percy Liza is gebore en opgevoed in die stad Chimbote, maar het op ouderdom 17 na Lima verhuis, waar Sporting Cristal besluit het om hom onder hul vlerk te neem vir afrigting. Ná vinnige vordering deur die reserwespan is hy in 2018 opgeneem in die jeugvoetballiga, die Torneo de Promoción y Reserva, voordat hy in April 2019 op die ouderdom van 18 sy eerste amptelike verskyning in die eerste span gemaak het. Nadat hy vroeg in sy loopbaan onder etlike beserings gebuk gegaan het, het hy hom vir 'n verdere seisoen as reserwe gevestig, en daardeur tot daardie jaar se tweemalige kampioenskap deurgedring. Die volgende jaar het hy homself gevestig as 'n onontbeerlike speler vir die klub, en het met hierdie span sy eerste titel vir die 2020 seisoen ingepalm. Nog 'n seisoen het gevolg, waarin Liza saam met sy span daarin kon slaag om die Torneo Apertura, Copa Bicentenario, in te palm. Hulle is aangewys as die naaswenner in die toernooi in 2021.

## Verwysings 
## Eksterne skakels 
* Profiel op Sporting Cristal
* Profiel op soccerway
* Profiel op footbaaldatabase.eu
Euryops zeyheri

***Euryops zeyheri*** is 'n struik wat in die Wes-Kaap word. Die spesie word as uitgestorwe beskou, dit is meer as 100 jaar gelede gesien. Die enigste monster van die plant is by die Gamkarivier naby Beaufort-Wes versamel.

## Bronnelys 
* REDLIST Sanbi
* Plants of the World Online
Maori-koningsbeweging

Die **Maori-koningbeweging** (Maori: *Kīngitanga*) is 'n beweging wat in die 1850's onder die Maori's van Noordeiland in Nieu-Seeland ontstaan het uit die behoefte om, nes die Britse koloniste, 'n eie monarg te hê om die verkoop van Maori-grond aan die koloniste te beëindig.

## Agtergrond
Vandat die Maori's in Nieu-Seeland aangekom het, het hulle in stamme gewoon wat onafhanklik onder die leierskap van hulle eie hoofmanne opgetree het. Teen die 1850's is hulle gekonfronteer met toenemende getalle Britse setlaars, politieke marginalisasie en al hoe meer eise van Brittanje om hulle grond te koop. Van omstreeks 1853 af het die Maori's die antieke stamoorlogsrade laat herleef waar grondkwessiese bespreek is en in Mei 1854 is op 'n groot vergadering – wat tot 2&nbsp;000 Maori-leiers gelok het – by Manawapou in Suid-Taranaki besluit om die koop van grond teen te staan. Te Rauparaha se seun, Tamihana Te Rauparaha, het onder inspirasie van 'n reis na Engeland, waar hy koningin Victoria ontmoet het, die idee bevorder van die stigting van 'n Maori-koninkryk, met een koning wat oor al die stamme regeer. 

Die doel was om al die Maori's te verenig, iets wat die Maori's geglo het die Europese lande so sterk gemaak het.

## 'n Maori-koning
Verskeie kandidate van Noordeiland wat versoek is om hulle as kandidate beskikbaar te stel het dit van die hand gewys, maar in Februarie 1857 het 'n hoofman in Oos-Waikato die Waikato-hoofman, Te Wherowhero, voorgestel as die ideale monarg. Ondanks sy aanvanklike teensin, is hy in Junie 1858 in Ngāruawāhia gekroon. Hy het die naam Pōtatau Te Wherowhero, of bloot Pōtatau, aangeneem. Hy was die stigter van die Te Wherowhero-koningshuis.

Hoewel daar algemene respek vir die beweging se poging was om die koop van land te stuit, het net die Waikato-Maori's Pōtatau se rol aanvaar. Hy het min erkenning gekry van die stamme van Noord-Auckland en suid van Waikato. Mettertyd het die Koningsbeweging 'n vlag, staatsraad, wette, polisie, bank en koerant gehad, wat alles die beweging soos 'n alternatiewe regering laat lyk het.

Pōtatau is met sy dood in 1860 deur Matutaera Tāwhiao opgevolg. Sy bewind van 34 jaar het saamgeval met die inval van die Waikato, wat deels daarop gemik was om die Koningsbeweging te stuit omdat die regering dit beskou het as protes teen die oppergesag van die Britse monargie. 

Vyf Maori-monarge het sedertdien op die troon gesit. Die huidige koning is Tūheitia Paki en van die historiese tradisies duur steeds voort.

Die Maori-monarg is vandag 'n niekonstitusionele rol met geen wetlike gesag volgens die Nieu-Seelandse regering nie. Heersende monarge behou die posisie van opperhoof van verskeie belangrike stamme en het 'n bietjie mag oor hulle.

## Lys van Maori-monarge
## Verwysings
## Skakels
* Tangata Whenua: Waikato episode op NZ On Screen, wat die Kīngitanga-beweging en die geskiedenis van die Waikato-stam bespreek.
Euryops rosulatus

***Euryops rosulatus*** is 'n struik wat in die Noord-Kaap, naby Nieuwoudtville, voorgekom het. Die plant word as uitgestorwe beskou, dit is in 1960 laas gesien. Meer as 90% van die plant se habitat is die afgelope 70 jaar omgeskakel vir gebruik vir gewasverbouing.

## Bronne 
* REDLIST Sanbi
* Plants of the World Online
Euryops decipiens

***Euryops decipiens*** is 'n struik wat tot die *Asteraceae* familie hoort. Die spesie is endemies aan die Wes-Kaap en kom in die Bain's Kloofberge voor. Dit het 'n voorkomsgebied van slegs 3 km². Daar is slegs een populasie en dit word bedreig deur indringerplante, die *Hakea*'s.

## Bronne 
* REDLIST Sanbi
* Plants of the World Online
André Walters

**André Walters** (1940- 10 Junie 2025) was 'n Suid-Afrikaanse radio-omroeper, TV-persoonlikheid en skakelbeampte.

## Biografie
Walters het in sy skoolloopbaan by nie minder as 12 skole skool gegaan nie, en het aan die Hoërskool Jan van Riebeeck in Kaapstad gematrikuleer. Hy het 'n BA-graad in sielkunde en Engels aan die Universiteit van Stellenbosch behaal. Hy het ook 'n driejarige dramakursus voltooi.

## Bydrae tot uitvoerende kunste
In sy vroeë jare het Walters 'n redelike hoeveelheid verhoogwerk gedoen. Hy het byvoorbeeld in 1959 'n rol in *Our Town/Ons Dorp* gespeel, teenoor Babs Laker in Hedda Gabler (CAPAB 1964) gespeel en "Armand" in *Die dame met die kamelias* vertolk, saam met Berdine Grünewald (1966).

Hy is egter miskien primêr bekend vir sy werk in radio en televisie. Sy eerste uitsaaiwerk was op die Afrikaanse radiodiens. As omroeper was hy 'n pionier van sowel Radio Goeie Hoop (in die 1960's) as Radio Port Natal. In 1979 is hy aangestel as bestuurder van SAUK Ondernemings.

Met die koms van televisie was hy op 'n tyd 'n aanbieder van die natuurleweprogram *50/50* en het ook oorklankingswerk vir SAUK TV gedoen.

As stemakteur het hy in tallose radiodramas verskyn, asook in 'n paar rolprente, soos *Eendag op ’n reëndag*, *Tien oor tien* en *Pressure Burst* en was 'n gasakteur in die televisiereeks *Willem*. Hy het ook in die sepies *7de Laan* en *Egoli* gepeel.

## Bronnelys 
* *The Argus* 12 Februarie 1979.
* André Walters | Actor, Sound Department

## Verwysings
Nissewaard

**Nissewaard** is 'n munisipaliteit in die Nederlandse provinsie Zuid-Holland, met 'n bevolking van sowat 86&nbsp;000 in 2022 en 'n oppervlakte van sowat 84&nbsp;km².

Nissewaard is in 2015 gestig deur die saamvoeging van die munisipaliteite Spijkenisse en Bernisse.

Nissewaard lê in die ooste van die Voorne-Putten-eiland en grens in die noordweste aan die Kanaal door Voorne, in die noorde aan die Hartelkanaal, in die noordooste aan die Ou Maas-rivier, in die suidooste aan die Spui-rivier en in die suidweste aan die Haringvliet-rivier.

Die munisipaliteit is deel van die Metropoolregio Rotterdam-Den Haag.

## Plekke 
Stede: 
* Geervliet
* Heenvliet
* Spijkenisse

Dorpies:

* Abbenbroek
* Hekelingen

* Simonshaven
* Zuidland

Gehuggies:

* 2e Vlotbrug
* Berenplaat
* Biert

* De Hoek
* Moleneind

## Munisipale raad 
Verkiesings sedert 2015:

¹ LOB = Lokaal Onafhankelijk Bernisse

## Susterstede 
* Hürth, Noordryn-Wesfale, Duitsland
* Thetford, Norfolk, Engeland

## Naburige munisipaliteite 
## Eksterne skakels 
* Amptelike webwerf
* Plaatsengids (beskrywing)
* AlleCijfers (statistiek)
Junior Kaptein Scottmedalje

Die medalje kan jaarliks toegeken word vir die beste verhandeling wat by ŉ Suid-Afrikaanse universiteit vir die M.Sc.-graad ingedien is (om die beurt in die dierkundige en plantkundige wetenskappe). 

## Lys van wenners 
* 2021 – Ruan van der Nest (US) vir *Liming strategies for barley and canola production in no-tillage systems*.
* 2022 – Amoré Malan (US) vir *Marine mammal speciation: the role of oceanic distance and historical climatic change on the evolutionary divergence of brown fur seals*
* 2023 – Chanel Pretorius (UJ) vir *Metabolomic analysis of oat (Avena sativa) plants: a strategy for cultivar identification and for the characterization of host responses to pathogen infection*.
* 2024 – Runé van der Merwe (UV) vir *The role of body size as a life-history trait influencing within-population niche variations in mammals*.

## Verwysings
Poortprys

Die **Poortpryse** word jaarliks toegeken vir die twee beste skeppende bydraes (poësie, prosa, drama) deur leerders in grade 10, 11 en 12 wat aan die Poortkompetisie deelgeneem het.

## Lys van wenners 
* 2022 – Poësie: Mikayla Pretorius van Windhoek High School vir haar gedig *Die diagram van die hart* en Prosa: JD Carr van die Hoërskool Upington vir *Wabi sabi*. Die prys vir die beste ontwerp vir Die Poort-boekie se voorblad is toegeken aan Janke Labuschagne van die Hoërskool Reitz.
* 2023 – Poësie: JD Carr van die Hoërskool Upington vir sy gedig *v-e-r-l-i-e-f* en Prosa: Mila van Niekerk van die Hoërskool Outeniqua vir *My grootste vrees*. Die prys vir die beste ontwerp vir die Poort-boekie se voorblad is toegeken aan Marlize Theron van die Hoërskool Sentraal.
* 2024 – Poësie: Mila van Niekerk van die Hoërskool Outeniqua vir haar gedig *Sonskerm* en Prosa: Aletta Smit van die Afrikaanse Hoër Meisieskool vir *Racheltjie de Beer*.

## Verwysings
Douw Greeffprys

Die prys word toegeken vir ŉ navorsings- of oorsigartikel van hoogstaande wetenskaplike gehalte wat gedurende die jaar wat die prys voorafgaan, in die SA Tydskrif vir Natuurwetenskap en Tegnologie gepubliseer is.

## Lys van wenners 
* 2021 – N.J.M. Grobler (UP), G.J. Puts (UP), P.L. Crouse (UP) en H. Bissett (SA Kernenergiekorporasie) vir *Die effek van die skermgassamestelling in ’n induktiefgekoppelde plasma: ʼn Eindige-elementanalise*.
* 2022 – K.T. Mwepu (UP), S.J. Lubbe (UP) en P.L. Crouse (UP) vir *Litium-ontginning uit Zimbabwiese petaliet met behulp van ammoniumbifluorie*.
* 2023 – Lynette Boardman en dr. Theuns de Klerk vir *’n Multinavorsingsmodel toegerus met sagteware-instrumente vir die afstandanalisering van rotskunsdata: Bosworth-plaas gevallestudie*.
* 2024 – Soané Ludick, Jacques M. Berner, Roelof D. Coertze en Sarel S. Cilliers vir *Gesondheidsevaluasie van stedelike eike: gevallestudie*.

## Verwysings
Euryops lateriflorus

Die **soetharpuisbos** (*Euryops lateriflorus*) is 'n struik wat tot die *Asteraceae* familie hoort. Die spesie is inheems in Gauteng, Namibië, Noord-Kaap, Oos-Kaap en die Vrystaat.

## Bronne 
* REDLIST Sanbi
* Plants of the World Online
Mahuta Tāwhiao

**Mahuta Tāwhiao** (omstreeks 1855 - 9 November 1912) was die derde konings van die Maori's. Hy het van 1894 tot 1912 regeer en was van 1903 tot 1910 lid van die Nieu-Seelandse wetgewende raad.

## Biografie
Mahuta is as Whatiwhatihoe in die Waikato gebore, moontlik in 1854 of 1855. Hy was die oudste seun van koning Tāwhiao en sy eerste vrou, Hera. Tydens sy kinderjare in die 1860's was Nieu-Seeland deur oorlog geteister en sy gesin het in die afgesonderde King Country gaan skuil. Hy het dus min Europese opvoeding gekry, het swak Engels gepraat en was in 'n groot mate 'n tradisionalis.

Hy en sy vrou, Te Marae, het vyf seuns gehad: Te Rata (wat hom as koning opgevolg het), Taipu, Tumate, Tonga en Te Rauangaanga.

Toe sy pa in Augustus 1894 sterf, is Mahuta koning gemaak. Onder sy bewind is die Koningsbeweging se eerste howe geskep, met regters, klerke en griffiere. Teen die eeuwisseling was die Maori's egter verswak: Hulle het min grond gehad en was arm. Deur 'n reeks transaksies met koloniale owerhede, onder meer deur by die wetgewende raad aan te sluit, het Mahuta 'n bietjie invloed oor sy mense herwin, hoewel hy teen die einde van sy lewe baie persoonlike probleme gehad het.

Nadat sy term in die wetgewende raad geëindig het, was hy van 22 Junie 1903 tot 21 Junie 1906 minister sonder portefeulje en lid van die uitvoerende raad. In sy tyd in die wetgewende raad het hy die koningskap aan sy jonger broer Te Wherowhero Tawhiao gedelegeer. Hy is op 9 November 1912 in Waahi oorlede.

## Verwysings
## Skakels
*Biografie by Te Ara
Hulpbronvloek

Die **hulpbronvloek**, ook bekend as die **paradoks van oorvloed** of die **armoedeparadoks**, is die verskynsel van lande met 'n oorvloed natuurlike hulpbronne (soos fossielbrandstowwe en sekere minerale) wat minder ekonomiese groei, minder demokraties of slegter ontwikkelingsuitkomste as lande het,  met minder natuurlike hulpbronne. Daar is baie teorieë en baie akademiese debat oor die redes vir, en uitsonderings op, hierdie ongunstige uitkomste. Die meeste kenners meen die hulpbronvloek is nie universeel of onvermydelik nie, maar raak sekere soorte lande of streke onder sekere omstandighede. Maar so ver terug as 1711 het *The Spectator* geskryf "Daar word algemeen waargeneem dat in lande met die grootste oorvloed daar die armste lewendes is", so dit was nie 'n heeltemal nuwe waarneming nie.  Die term hulpbronvloek is vir die eerste keer in 1993 deur Richard Auty gebruik om te beskryf hoe lande ryk aan minerale hulpbronne nie in staat was om daardie rykdom te gebruik om hul ekonomieë 'n hupstoot te gee nie en hoe, teen-intuïtief, hierdie lande laer ekonomiese groei gehad het as lande sonder 'n oorvloed natuurlike hulpbronne. 'n Invloedryke studie deur Jeffrey Sachs en Andrew Warner het 'n sterk korrelasie tussen natuurlike hulpbronoorvloed en swak ekonomiese groei gevind.. Honderde studies het nou die uitwerking van hulpbronrykdom op 'n wye reeks ekonomieseuitkomste geëvalueer, en het baie verduidelikings gegee vir hoe, hoekom en wanneer 'n hulpbronvloek waarskynlik sal plaasvind.Terwyl "die lotery-analogie waarde het, maar ook tekortkominge het", het baie waarnemers die hulpbronvloek vergelyk met die probleme wat loterywenners tref wat sukkel om die komplekse newe-effekte van nuutgevonde rykdom te bestuur. 

Akademiese navorsing  oor die hulpbronvloek het toenemend verskuif na die verduideliking waarom sommige hulpbronryke lande sukses behaal en waarom ander nie, in teenstelling met om bloot die gemiddelde ekonomiese uitwerking van hulpbronne te ondersoek. Navorsing dui daarop dat die wyse waarop hulpbroninkomste bestee word, 'n regeringstelsel, institusionele kwaliteit, tipe hulpbronne en vroeë vs laat industrialisasie alles gebruik is om suksesse en mislukkings te verklaar Dit kan óf lande met oorvloedige hernubare energiebronne, soos sonskyn, óf kritieke materiale vir hernubare energietegnologieë, soos neodimium, kobalt of litium, raak.

## Sien ook
* Hollandse siekte

## Verwysings
Albert Stratingprys vir Voorkomende Geneeskunde

Die prys neem die vorm van 'n medalje aan, waarvan die waarde en voorkoms deur die Akademieraad bepaal word. Alleen werk van voortreflike gehalte word bekroon. By onvoldoende gehalte word geen toekenning gedoen nie. Die volgende kriteria geld by die keuse van 'n kandidaat:
* Voortreflike bydraes tot 'n vertakking of vertakkings van voorkomende geneeskunde wat as wesenlike bydrae tot die bevordering van die gesondheid van die gemeenskap en die voorkoming van siekte beskou kan word.

Die prys is driejaarliks vir 'n toekenning beskikbaar. Net een kandidaat kan op 'n keer bekroon word. Indien geen geskikte kandidaat aangewys kan word nie, word geen prys in die betrokke jaar toegeken nie.

## Lys van wenners 
* 1993 – prof. H.J. Odendaal
* 1996 – prof. Demetre Labadarios
* 1999 – prof. P.R. Donald
* 2005 – prof. G.L. Strydom
* 2011 – prof. J.H. de Ridder
Tencent

[duimnael|Tencent-hoofkwartier in die Nanshan-distrik van Shenzhen, [Volksrepubliek China.]]
**Tencent Holdings Ltd.**, ook bekend as **Tencent** (腾讯), is 'n Chinese multinasionale tegnologie- en vermaaklikheidskonglomeraat en beheermaatskappy met sy hoofkwartier in Shenzhen. Dit is ook die grootste maatskappy in die videospeletjiebedryf ter wêreld, gebaseer op sy beleggings, met Tencent Games as sy filiaal wat op die skep van speletjies fokus. Die Suid-Afrikaanse mediamaatskappy Naspers en sy filiaal Prosus het in 2022 'n 29%-belang in Tencent besit.

Tencent is een van die grootste internetmaatskappye in China. Dit besit die land se grootste mobiele boodskapdiens "We Chat" (Weixin). Sy filiale is bedrywig in die vermaak- en die videobedryf, die internet en met selfone. Tencent se grootse geldinkomste is met die rekenaarspeletjie *League of Legends*.

Die firma is in November 1998 deur vier universiteitsvriende, naamlik Ma Huateng (Pony), Chen Yidan (Charles), Xu Chenye (Daniël) en Zhang Zhidang (Tony) gestig. 

Naspers het 'n 46,5%-aandeel van Tencent in 2001 gekoop. Vanaf 2021 besit die firma 30,86% deur Prosus, wat ook 'n belang in Tencent se sustermaatskappye besit, soos OLX, VK, Trip.com Group, Delivery Hero, Bykea, Meesho, Stack Overflow, Udemy, Codecademy, Brainly en PayU en dit is in 2008 as 'n samestellende aandeel by die Hang Seng-indeks gevoeg.

## Verwysings
## Eksterne skakels 
*
FARMOVS-prys vir Farmakologie en Geneesmiddelontwikkeling

Die prys is in 1998 deur die Akademieraad ingestel en bestaan uit 'n geldprys en 'n oorkonde. Dit word toegeken vir voortreflike bydraes tot 'n vertakking of vertakkings van farmakologie en geneesmiddelontwikkeling. Die prys word bekostig uit 'n skenking van R100 000 deur die Hoechst-Marion-Roussel- en FARMOVS-Kontraknavorsingsorganisasies. Die geld word deur die Akademie in trust gehou. Die prys kan slegs een keer aan 'n ontvanger toegeken word.

## Lys van wenners 
* 1995 – prof. D.W. Oliver
* 1996 – prof. P. van der Bijl
* 2003 – prof. M. Haus
* 2005 – prof. C.J. van der Schyf
* 2006 – prof. P.J. Milne
* 2007 – prof. F.O. Müller
* 2008 – mnr. S.B. Saad
* 2009 – prof. T.G. Dekker
* 2012 – prof. B.H. Harvey

## Bron 
* Die artikel is aanvanklik verwerk vanaf Akademiepryse 1909-
Senior Kaptein Scottmedalje

Die medalje kan jaarliks toegeken word aan enige bioloog in suidelike Afrika wat uitmuntend in sy werksveld presteer het. Wetenskaplike werk van meer toegepaste aard en van voortreflike gehalte wat die status van die biologiese wetenskappe bevorder het deur byvoorbeeld uitmuntende navorsing, onderwys of bestuursleiding, kom hiervoor in aanmerking. Dit kan óf vir 'n enkele uitstaande bydrae óf vir 'n voortgesette bydrae oor 'n lang tydperk op die gebied van die omgewingsbiologie toegeken word.

## Lys van wenners 
* 1992 – dr. U. de V. Pienaar
* 1993 – prof. H.J. Schoonbee
* 1994 – dr. S. Neser
* 1995 – prof. M.J. Wingfield
* 1996 – dr. Douglas Hey
* 1997 – dr. S.S. du Plessis
* 2000 – prof. J. du P. Bothma
* 2001 – mnr. W. Labuschagne
* 2002 – prof. B.J. Huntley
* 2003 – mnr. E.J. van Jaarsveld
* 2005 – dr. A.J. Hall-Martin
* 2007 – prof. M.J. Samways
* 2008 – prof. W.J. van Aardt
* 2009 – prof. G.H.J. Krüger
* 2010 – dr. D.E. van Dijk
Louis Hiemstraprys vir Niefiksie

Die prys is in 2001 ingestel en word deur die Hiemstra Trust geborg met 'n bedrag van R20,000 per toekenning. Die toekenning van die prys word drie-jaarliks oorweeg vir 'n oorspronklike niefiksie werk in Afrikaans wat nie beperk is tot die vakspesialis nie.

## Lys van wenners 
* 2002 – Karel Schoeman (*Armosyn van die Kaap* en *Armosyn van die Kaap 2*)
* 2005 – Prof. J.C. Steyn (*Die 100 jaar van M.E.R.*)
* 2008 – Dr. H.W. Claassens (*Die geskiedenis van Boerekos: 1652-1806*)
* 2011 – Elsa Joubert (*Reisiger*)
* 2023 – Eunice Visser (*Die Kaapse slawe 1652-1838*)

## Verwysings
Elizabeth C. Steijnmedalje

Op 14 Junie 1996 skenk mej. Elizabeth C. Steijn aan die Suid-Afrikaanse Akademie vir Wetenskap en Kuns 'n bedrag van R20 000 vir die stigting van die Elizabeth C. Steijn-trustfonds. Die doel van die fonds is die bekroning van 'n onderwyser of onderwyseres vir praktiese onderwys en opvoeding deur medium van Afrikaans binne, sowel as buite die klaskamer. Die nege karaat goue medalje dra die beeltenis van die skenker en word die Elizabeth C. Steijnmedalje genoem.

## Lys van wenners 
* 1999 – me. H.H. van Schalkwyk (Afrikaans Hoër Meisieskool, Pretoria)
* 2002 – me. J. Fouché (Hoërskool Waterkloof, Pretoria)
* 2005 – me. L. Scheffer (Hoër Tegniese Skool Daniel Pienaar, Uitenhage)
* 2008 – dr. M.L.A. le Cordeur (Streeksbestuurder van die Wes-Kaapse Onderwysdepartement)
* 2011 – mev. A. Venter (Springs Boys' High School)
C.L. Engelbrechtprys

Die prys is in 2007 ingestel en word namens ABSA deur die Suid-Afrikaanse Akademie vir Wetenskap en Kuns hanteer. Die prys is moontlik gemaak deur 'n erflating van C.L. Engelbrecht en word toegeken om die beurt vir letterkunde en vir wetenskaplike navorsing oor taal- of letterkunde. Elke afdeling kom elke vyfde jaar aan die beurt, bv. Letterkunde in 2007, 2012, 2017 en wetenskaplike navorsing oor taal- of letterkunde in 2009, 2014, 2019.

## Lys van wenners 
* 2007 – Marlene van Niekerk (*Agaat*)
* 2009 – Aan Taalkommissielede: proff. E.F. Kotzé, A.N. Otto, G.B. van Huyssteen, J. Anker, drr. M. Alberts, F.J. Lombard, mnr. J. du T. McLachlan, me. M. du Plessis.
* 2012 – Ingrid Winterbach (*Die boek van toeval en toeverlaat*)
* 2023 – S.J. Naudé (*Dol heuning*)
* 2024 – prof. Eleanor Cornelius (*Gewone taal: ’n oorsig*)

## Verwysings
Markus Viljoenmedalje vir Joernalistieke Prestasie

Die Markus Viljoenmedalje heet na J.M.H. Viljoen. Hy was van 1931 tot sy dood in 1949 hoofredakteur van Die Huisgenoot, een van die bekwaamste joernaliste van ons land. In 'n 
lewensberig oor Markus Viljoen het D.J. Opperman onder meer geskryf: "As daar iemand is wat gedurende sy lewe, en veral ná sy dood, nie na waarde geskat word nie, dan is dit die joernalis en die redakteur. Hy het gewoonlik, soos dit ook die geval was met Markus Viljoen, sowel sy liggaam as sy gees veil vir die welvaart van sy koerant of tydskrif; maar so 'n joernalis bly eintlik vir die groot publiek 'n onbekende ..." In 1969 het die Akademieraad besluit om hierdie medalje in te stel "vir langdurige hoogstaande werk 
in die Afrikaanse joernalistiek". Die medalje word slegs een maal aan 'n persoon toegeken.

Vanaf 1976 is die prys elke drie jaar beskikbaar.

## Lys van wenners 
* 1969 – dr. L.W. Hiemstra
* 1970 – Willem van Heerden
* 1971 – dr. P.A. Weber
* 1973 – mnr. Schalk Pienaar
* 1979 – prof. P.J. Cillié
* 1982 – mej. Rykie van Reenen
* 1985 – mnr. J.J.J. Scholtz
* 1991 – mnr. Wiets Beukes
* 1994 – mnr. Alf Ries
* 1997 – mnr. J.P. Smit
* 2000 – mnr. Niel Hammann
* 2003 – mnr. P.A. Joubert
* 2009 – me. Anne-Marie Mischke
* 2012 – me. Zelda Jongbloed
* 2021 – Fred Mouton